
ΓΡΑΦΕΙΟ ΤΥΠΟΥ

Αθήνα, 12.04.2021
ΔΕΛΤΙΟ ΤΥΠΟΥ 
Σήμερα καταβλήθηκαν περισσότερα από 108 εκ. ευρώ σε προπληρωμές επιδομάτων και Δώρου Πάσχα στους δικαιούχους του ΟΑΕΔ

Σήμερα, Δευτέρα 12 Απριλίου 2021, ο ΟΑΕΔ κατέβαλε συνολικά 108.378.903 € στους δικαιούχους. Συγκεκριμένα, καταβλήθηκαν 39.855.719 € δώρο Πάσχα ανεργίας σε 286.483 δικαιούχους, 65.102.048 € προπληρωμές επιδομάτων ανεργίας σε 167.448 δικαιούχους, 3.184.312 € δώρο Πάσχα ειδικής παροχής μητρότητας σε 16.565 δικαιούχες, καθώς και λοιπές παροχές. 

Οι πιστώσεις έγιναν με απευθείας κατάθεση στους τραπεζικούς λογαριασμούς των δικαιούχων. Δεν απαιτείται καμία ενέργεια από τους δικαιούχους και δεν υφίσταται κανένας λόγος προσέλευσης στα Κέντρα Προώθησης Απασχόλησης (ΚΠΑ2). Οι πληρωμές εμφανίζονται στους τραπεζικούς λογαριασμούς εντός 3 εργάσιμων ημερών, μετά την καταβολή τους από τον ΟΑΕΔ.

Υπενθυμίζεται ότι η προπληρωμή των επιδομάτων όσων ανέργων έχουν υποχρέωση δήλωσης παρουσίας κατά το χρονικό διάστημα από 12 Απριλίου έως 9 Μαΐου, θα πραγματοποιηθεί μετά την δήλωση παρουσίας, η οποία γίνεται αποκλειστικά ηλεκτρονικά (gov.gr → Εργασία και ασφάλιση → Ανεργία → Δήλωση παρουσίας επιδοτούμενων ανέργων).

